paragraph_text: Na Dumbledoreovoj karti iz čokoladnih žaba piše da voli komornu glazbu i kuglanje. Karta otkriva i da voli magične i nemagične slatkiše. Tako često za lozinke na ulazu u svoj kabinet određuje imena različitih slatkiša. U Harryju Potteru i Kamenu mudraca rekao je profesorici McGonagall da posebno voli limunov šerbet. Ne voli grah sveokusnjak Bertieja Botta zato što je jednom naišao na okus bljuvotine. U filmskim verzijama Harryja Pottera i Kamena mudraca (2001.) i Harryja Potteru i Odaji tajni Dumbledorea je glumio Richard Harris koji je preminuo 2002. U Harryju Potteru i Zatočeniku Azkabana (2004.), Harryju Potteru i Plamenom Peharu (2005.), Harryju Potteru i Redu feniksa (2007.), Harryju Potteru i Princu miješane krvi (2009.), Harryju Potteru i Darovima smrti 1. dio (2010.) te Harryju Potteru i Darovima smrti 2. dio (2011.) Dumbledorea je glumio Michael Gambon.